open-index/open-wikipedia-markdown huggingface dataset:
Scott County (Minnesota)

**Scott County** er et fylke i den amerikanske delstaten Minnesota. Det ligger i de sørøstlige delene av staten og grenser mot Hennepin County i nord, Dakota County i øst, Rice County og Le Sueur County i sørvest, Sibley County i vest og mot Carver County i nordvest.

Scott Countys totale areal er 955 km² hvorav 31 km² er vann. I 2000 hadde fylket 89 498 innbyggere og administrasjonssenteret ligger i byen Shakopee.

Fylket ble grunnlagt i 1853 og har fått sitt navn etter general Winfield Scott.
  
## Eksterne lenker
*
Rice County (Minnesota)

**Rice County** er et fylke i den amerikanske delstaten Minnesota. Det ligger i de sørøstlige delene av staten og grenser mot Dakota County i nordøst, Goodhue County i øst, Dodge County i sørøst, Steele County i sør, Waseca County i sørvest, Le Sueur County i vest og mot Scott County i nordvest.

Rice Countys totale areal er 1 337 km² hvorav 48 km² er vann. I 2000 hadde fylket 56 665 innbyggere og administrasjonssenteret ligger i byen Faribault som også er fylkets største by. Har en norsk søsterby Nerstrand, fra Nedstrand i Rogaland Norge

Fylket har fått sitt navn etter senator Henry Mower Rice.
  
## Eksterne lenker
*
Asbjørn Krag

**Asbjørn Krag** er en fiktiv privatdetektiv og hovedperson i flere av Stein Rivertons kriminalfortellinger.

Krag er i de fleste fortellingene en tidligere politimann, nå privatdetektiv. Han beskrives som middelaldrende, skallet, med mustasje og lorgnett. I noen fortellinger er han imidlertid fortsatt ansatt i politiet, og har et noe annerledes utseende. Dette skyldes at disse fortellingene opprinnelig var Knut Gribb-noveller, publisert i magasinet Lys og Skygge 1908–09 under psevdonymet Kristian F. Biller.

Krag-figuren er i noen romaner navnløs. I disse fortellingene understrekes hans psykologiske evner og «demoniske» virkning på de mistenkte.

Asbjørn Krag ble introdusert i fortellingen *Mordet i D… Gade 63* i 1904, og antas å være bygget på den virkelige politimannen Mikal Rønning. Krag døde (ifølge Sven Elvestad) i 1928.

## Spillefilmer

## Referanser
Olmsted County

**Olmsted County** er et fylke i den amerikanske delstaten Minnesota. Det ligger i de sørøstlige delene av staten og grenser mot Wabasha County i nord, Winona County i øst, Fillmore County i sør, Mower County i sørvest, Dodge County i vest og mot Goodhue County i nordvest.

Olmsted Countys totale areal er 1 695 km² hvorav 4 km² er vann. I 2000 hadde fylket 124 277 innbyggere og administrasjonssenteret ligger i byen Rochester som også er fylkets største by.

Fylket ble grunnlagt i 1855 og har fått sitt navn etter David Olmsted.
  
## Eksterne lenker
*
Audi V8

**Audi V8** var Audis flaggskip fra 1989 til 1994, forgjengeren til dagens Audi A8 / Audi S8.
Audi V8 ble levert med 3.6 liter og senere 4.2 l V8-motor (derav navnet).
Den ble kun levert som sedan med Audis firehjulstrekk (quattro)-drivlinje. Ble levert med både automat- og manuelt gir.
Bilen ble veldig populær som representasjonsbil for statsoverhoder og direktører i store bedrifter, og ble også levert med pansring og som limousin.
Dodge County (Minnesota)

**Dodge County** er et fylke i den amerikanske delstaten Minnesota. Det ligger i de sørøstlige delene av staten og grenser mot Rice County i nordvest, Goodhue County i nordøst, Olmsted County i øst, Mower County i sør og mot Steele County i vest.

Dodge Countys totale areal er 1 139 km² hvorav 0 km² er vann. I 2000 hadde fylket 19 355 innbyggere og administrasjonssenteret ligger i byen Mantorville.

Fylket har fått sitt navn etter senator Henry Dodge.
  
## Eksterne lenker
*
Menrva

**Menrva** (også stavet *Menerva, Menfra, Merva* og *Mera*) var i etruskisk mytologi en gudinne for krig, kunst, visdom og helse. Hun har bidratt mye til mytologien hos den romerske gudinnen Minerva.

Menrva var en del av en hellig triade sammen med Tinia og Uni. Dette ble senere reflektert i den romersk tilsvarigheten med Jupiter, Juno, og Minerva, kalt for kapitoltriaden.

Selv om Menrva ble sett på av greskpåvirket etruskere som deres motpart til Athene i gresk mytologi,
har Menrva en del unike trekk som gjør det åpenbart at hun ikke var et rent lån fra antikkens Hellas.

Etruskiske kunstnere under gresk innflytelse likte å portrettere Menrva med gorgoneion, hjelm, spyd og skjold, og på baksiden av et speil ble hun framstilt som født fra forhodet av sin far Tinia,
tilsvarende som i myten hvor Athene ble født fra forhodet av sin far Zevs. Hun er også vanligvis sett på som beskytter av *Hercle* (greske Herakles) og *Pherse* (greske Persevs).

På et bronsespeil funnet ved Praeneste er hun sammen med Pherse som rådfører seg med to graiere (i gresk mytologi tre gamle kvinner)
eller, på det andre, holder Medusas hode høyt mens hun og den sittende Pherse begge ser trygt på gjenspeilingen av Medusa i bassenget ved deres føtter.

Disse bildene reflekterer antagelig heller en litterær tradisjon enn en kultpraksis. Imidlertid med Esplace (greske Asklepios) som bandasjerer Prometheus' bryst er Menrva tilstede i en scene hvor Prometheus er uinnbundet på et bronsespeil fra Bolsena, ca. 300 f.Kr.
Hun er ofte avbildet i en mer vesentlig etruskisk stil som en som kaster lyn; og den senantikke forfatteren Martianus Capella nevner Menrva som en av ni etruskiske lynguder. I motsetningen til Athene synes Menrva å ha vært assosiert med værfenomener.

Menrvas navn er stedegen til Italia og kan faktisk også ha vært av ekte etruskisk opprinnelse, skjønt opprinnelsen av navnene Menrva og Minerva har vært meget diskutert.
Carl Becker har merket seg at hennes navn har ordstammen  «mn-», noe som er knyttet til minne og hukommelse. Se Mnemosyne (gresk μνημοσύνη) og «mnestis» (gresk μνῆστις): «minne», «hukommelse», «erindring».

Menrva ble ofte avbildet i Paris' dom, hvor Paris ble kalt for *Elcsntre* (= Aleksander, hans alternative greske navn) på etruskisk, en av de mest populære mytene i Etruria i den førromerske perioden.

## Referanser


## Litteratur
* Izzet, Vedia (2007): ''The Archaeology of Etruscan Society'', Cambridge University Press, s. 58

## Eksterne lenker
* «Menrva», popularisert versjon
Waseca County

**Waseca County** er et fylke i den amerikanske delstaten Minnesota. Det ligger i de sørlige delene av staten og grenser mot Rice County i nord, Steele County i øst, Freeborn County i sørøst, Faribault County i sørvest, Blue Earth County i vest og mot Le Sueur County i nordvest.

Waseca Countys totale areal er 1 121 km² hvorav 25 km² er vann. I 2000 hadde fylket 19 526 innbyggere og administrasjonssenteret ligger i byen Waseca som også er fylkets største by.
 
## Eksterne lenker
*
Tiksotropi

**Tiksotropi** er en fysikalsk egenskap hos en væske. Dersom en tiksotropisk væske står stille en kortere eller lengre periode får den fast, geléaktig konsistens. Ved bevegelse eller omrøring blir den mer flytende, og tiksotropien brytes. 

Tiksotropiske væsker er ikke-newtonske væsker. Det er en samlebetegnelse for væsker hvor viskositeten avhenger av kraft påført væsken. Det er i motsetning til newtonske væsker, som vann, hvor viskositeten bare avhenger av trykk og temperatur.

Ofte brukt om kjemiske væsker, f.eks. en maling. Kvikksand og kvikkleire er også eksempel på tiksotropisk materiale. Ketchup og honning er også tiksotropiske væsker.

I tillegg er det ofte brukt i forbindelse med oljeutvinning. Boreslammet, eller "muden", må være tiksotropisk. Dette fordi at trykket må opprettholdes i brønnen når f.eks utstyr på borestrengen skal skiftes. Muden blir til gelèstanden nevnt ovenfor når den står stille, noe som forhindrer at formasjonene raser inn i brønnen.
Sten Andersson

**Sten Sture Andersson** (født 20. april 1923 i Stockholm, død 16. september 2006 i Stockholm) var en svensk politiker (sosialdemokrat), partisekretær for Socialdemokraterna i Sverige 1962–82, riksdagsmedlem 1966–94, sosialminister 1982–85 og utenriksminister 1985–91. 

Andersson ble født på Södermalm i Stockholm, men vokste opp i Enskede. Etter grunnskole i Skarpnäck gikk han på gymnaset ved Statens aftonskola i Kungsholmens høyere allmenne undervinsingsinstitusjon. Etter å ha fullført gymnaset i april 1944 ble han innrullert i Svea livgarde. Han ble med i Sveriges socialdemokratiska ungdomsförbund (SSU) i 1942 og ble leder i den lokale SSU-klubben «Frihet». Andersson begynte også å studere ved Stockholms högskola men avla aldri pol mag-examen.

I 1949 ble Andersson valgt som representant till SSU-kongressen. 1953 ble han ansatt av Stockholms arbeiderkommune som ombudsman med oppgave å organisere de offentlige tjenestemenn i Stockholm politisk.

Etter valget 1962 ble Socialdemokraternes partisekretær Sven Aspling sosialminister og Andersson  ble valgt til hans etterfølger i 1964. Han ble dermed også representant i partiledelsen. Andersson ble ved valget 1966 innvalgt i riksdagen.

1975 valgt til leder i Stockholms arbeiderkommune. Etter riksdagsvalget i 1982 ble han sosialminister og var blant annet ansvarlig for at offentlige pensjoner ble indeksregulert.

I ble han 1985 utnevnt til utenriksminister. I sin tid som utenriksminister brukte han tid blant annet til å arbeide med Israel-Palestina-konflikten og kunne holde nær kontakt med PLOs leder Yasir Arafat.

I tiden i Enskede SSU traff han Eivor som han giftet seg med i 1950. De fikk tre barn. Etter hennes bortgang giftet han seg på ny med Britta.

## Referanser


## Eksterne lenker
* 
*
Aureos Capital

**Aureos Capital** er et forvaltningsselskap opprettet av Norfund og det britiske CDC Group i 2001, og disse to selskapene eier hver 36,75 prosent av Aureos Capital. 

Aureos forvaltet ved utgangen av 2006 470 millioner dollar fordelt på 19 fond i utviklingsland i Afrika, Mellom-Amerika og Asia. Selskapet spesialiserer seg på investeringer i ekspansjon og *managment buy-out* i små og mellomstore selskaper, og har 21 kontorer over hele verden. 

Selskapet og fondene er registrert i Mauritius.  Blant annet Jan Borgen i Transparency International har karakterisert Mauritius som et skatteparadis og ment at Norfund gjennom sitt engasjement i Aureos bryter med norsk bistandspolitikk.

## Referanser


## Eksterne lenker
* Aureos hjemmeside
Saxegården

**Saxegården** (skrivemåten *Saxegaarden* brukes også) er en løkkebygning fra ca. 1800 med adresse Saxegaardsgata 17, Gamlebyen i Oslo. 

Bygningen ligger innenfor området for den såkalte Middelalderbyen, og er opprinnelig en middelaldersk bygård, oppkalt etter stormannsætten Saxe. Senere har biskoper fra Hamar bodd i huset. Under halvparten av huset ligger en hvelvkjeller i stein fra senmiddelalderen. Den er omtalt i kilder fra 1334 til 1414 og kan være fra 1200-tallet. Gården er en av få middelaldergårder i Oslo der beliggenheten kan fastslås sikkert. 

Det middelalderske huset brant ved bybrannen i 1624. Nytt hus ble bygd like etter på de gamle murene. Dagens hus (det tredje i rekken) ble reist i år 1800 av rådmann Ingstad. I 1868 ble Saxegaarden overtatt av brødrene Schyberg, og i 1890-årene ble det foretatt en større innvendig ombygging. Huset er i louis-seize-stil, og hovedfasaden har tydelige inndelinger. Taket har en svak valming og er tekket med sementtakstein, og dørene er de originale. 

Saxegaarden er i dag fredet. Bygningen forvaltes av Kulturetaten i Oslo kommune, og en totalrehabilitering ble avsluttet i 2009. Andre etasje er fast utleid til kunst- og kulturaktiviteter. 
## Kulturminne
Saxegården er et fredet kulturminne og har nummer 86164 i Riksantikvarens kulturminnebase.

## Eksterne lenker
* Artemisa: ''Saxegaarden. Saxegaardsgaten 17''
* [''Årsberetning 2009''. Kulturetaten, Oslo kommune, side 77](http://www.kulturetaten.oslo.kommune.no/getfile.php/Kulturetaten%20(KUL)/Internett%20(KUL)/Dokumenter/Årsberetninger/Årsberetning_kul-2009.pdf) (avlest 23. april 2010)
* ''Saxegården''. Riksantikvarens hjemmeside (avlest 23. april 2010)
*
GAZ-59037

**GAZ-59037** er et terrengkjøretøy fra russiske GAZ.  Det er en sivil variant av det pansrede personellkjøretøyet BTR-80, og har således åttehjulsdrift.

## Eksterne lenker
* Bilder, tekst og video om kjøretøyet  (russisk)
* Et par bilder fra en utstilling i Omsk i 1999
Offentlig Landmobil Telefoni

**Offentlig Landmobil Telefoni** (**OLT**) var det første mobiltelefonnettet i Norge. Det ble opprettet 1. desember 1966 og ble nedlagt i 1990 (stopp for nye konsesjoner var 1. november 1989). Ved introduksjonen av NMT i 1981 var det ca. 22&nbsp;000 abonnenter på OLT. OLT var manuelt, og ikke et automatisk mobilsystem, og regnes derfor som før "1G".

## Tekniske egenskaper og bruk
Nettet benyttet frekvensmodulasjon (FM) på frekvenser ved 160-162 MHz for mobile sendere, og ca. 168-170 MHz for basestasjonene. Det var manuelle mobiltelefonsentraler i de største byene i landet. Mobiltelefonbrukerne ble utstyrt med dekningskart som anga hvor basestasjonene var og med fargede felter som viste i hvilket område det kunne forventes dekning. Basestasjonene hadde enten en felles oppkalls- og arbeidskanal, eller de hadde en oppkallskanal og flere arbeidskanaler. Mobiltelefonbrukeren måtte passe på å skifte oppkallskanal når han kjørte over i dekningsområdet til nye basestasjoner, ellers ville det være umulig å få innkommende telefonsamtaler.
Det var 64 2-frekvens kanaler i dette båndet. En mobiltelefonbruker kunne stille inn alle de 64 kanalene manuelt og lytte på de samtalene han ønsket. Distriktslegene var en av de vanlige brukergruppene for dette nettet. Det var ikke alltid vellykket å snakke om sykdom på et åpent radiosamband.

## Dupleks - semidupleks
De fleste mobiltelefonene benyttet semidupleks slik at mobiltelefonbrukeren ikke kunne høre hva samtalepartneren sa mens han selv snakket og holdt inne senderknappen. De dyrere fastmonterte modellene hadde dupleks forbindelse slik at begge kunne snakke i munnen på hverandre og oppfatte alt. 
Dette oppnåes ved å bruke to radiofrekvenser for hver kanal. Det vil si at når en kanal er valgt sender mobiltelefonen på en frekvens. Basestasjonen sender på en frekvens som er 8 MHz høyere enn den andre frekvensen.
Disse telefonene hadde antennen koblet til et dupleksfilter som tillot senderen å sende på sin frekvens uten å forstyrre signalet fra basestasjonen.

## Oppkall
Oppkallet til sentralen var en tone på 2400 Hz. Oppkallet til mobiltelefonene var et signal med 5-toner, slik at hver telefon hadde sitt 5-sifrede nummer.

Sambandet for politi og enkelte helseradiokanaler hadde kanaler i det samme frekvensbåndet. Derfor kunne mobiltelefonene også utstyres med politi- eller helseradiokanaler og brukes i disse lukkede nettene. Da apparatene etterhvert fikk større båndbredde var det også mulig å bruke dem som Maritim VHF-radioer.

Telefonene var ofte en koffert med montert antenne utvendig, med telefonrør eller løs mikrofon og høyttaler, et oppladbart batteri og en innmontert radioenhet. Det vil være riktigere å kalle enheten slepbar enn bærbar. Da VHF håndapparater ble vanligere var det mulig å få programmert disse som manuelle mobiltelefoner, ofte med begrenset kanalbestykning og vekt omkring ett kilo.

## Kilder
* Mobiltelefonens historie i Norge fra Norsk Telemuseum
Aung San

**Aung San** (på burmesisk: အောင်ဆန်း; MLC-transkripsjon:  buil hkyup aung hcan:; IPA: bòʊdʒoʊʔ àʊn sʰán, født 13. februar 1915, død 19. juli 1947), født **Htein Lin** (ထိန်လင်း), var en burmesisk revolusjonær, nasjonalist, general og politiker. Under felttoget i Burma kjempet han først på japansk og siden på britisk side. Aung San er mest kjent for å ha forhandlet frem Burmas selvstendighet fra Storbritannia i 1947.

Aung Sans foreldre var advokat U Phar og Daw Suu. Han ble født i byen Natmauk, i distriktet Magwe, som ligger i det sentrale Burma. Hans familie var allerede kjent i motstandstandsbevegelsen som bekjempet Storbritannias annektering av landet som en del av Britisk India i 1886.

Aung San innstiftet Anti-Fascist People's Freedom League i 1944, og ble Burmas leder i 1946 under det britiske styret. Han forhandlet frem burmansk selvstendighet i 1947, men ble drept av politiske motstandere før selvstendigheten trådte i kraft.

Aung San var faren til menneskerettighetsaktivisten og nobelprisvinneren Aung San Suu Kyi.

## Referanser
Randsfjordvassdraget

**Randsfjordsvassdraget** har et nedbørsfelt som dekker et areal på 3&nbsp;765 km². I sørenden av Randsfjorden dannes Randselva, som drenerer til Begnavassdraget. Elva renner sammen med Ådalselva ved Hønefoss og danner Storelva, som drenerer til Tyrifjorden. Etnavassdraget og Dokkavassdraget renner sammen ved Dokka, noen kilometer før Dokka drenerer ut i Randsfjordens nordende.

Etna har sitt utspring oppunder Skaget i Øystre Slidre og renner gjennom Etnedalen. Dokka har sitt utspring syd for fjellmassivet Langsua, helt øst i Øystre Slidre.

## Se også
* Drammensvassdraget
* Dokkavassdraget
* Etnavassdraget
* Randsfjorden
Felix Ermacora

**Felix Ermacora** (født 13. oktober 1923 i Klagenfurt, død 24. februar 1995 i Wien) var en østerriksk folkerettsjurist og konservativ politiker. Fra 1957 var han virksom som professor i statsvitenskap og folkerett ved Universität Innsbruck. Han var medlem av Nasjonalrådet (parlamentet) i Østerrike for ÖVP fra 1971 til 1990. Dessuten var han medlem av Den europeiske menneskerettighetskommisjonen og FNs menneskerettighetskommisjon fra 1958. I 1974 var han president for FNs menneskerettighetskommisjon, og fra 1984 arbeidet han også som ekspert for FN med Afghanistan som fagområde. Han ble utnevnt til direktør for Ludwig Boltzmann Institut für Menschenrechte ved Universität Wien i 1992. Han var også styremedlem i International Society for Human Rights.

Ermacora er blant annet kjent for sitt arbeid med fordrivelsen av tyskerne fra Øst-og Sentral-Europa i årene 1945-1946. Han kom i 1991 til den konklusjon at fordrivelsen oppfylte kriteriene for å betegnes som folkemord. Han ledet også Europarådets undersøkelse av deportasjonen av armenerne, og kom til samme konklusjon.

Han mottok en rekke utmerkelser i flere land, bl.a. Tysklands og Frankrikes fortjenstordener, UNESCOs pris for menneskerettigheter og Europarådets Den europeiske menneskerettighetsprisen. Han var også æresdoktor ved universitetene i Köln og Strasbourg, og korresponderende medlem av det østerrikske vitenskapsakademiet.

Felix-Ermacora-Institut ble stiftet i 1999 for å føre hans arbeid videre. På hans dødsdag i 2005 etablerte det østerrikske konservative partiets parlamentsklubb *Felix-Ermacora-Menschenrechtspreis*. De første prisvinnerne var den katolske presten Georg Sporschill og ORF-krigskorrespondenten Friedrich Orter.

## Verker
* *Handbuch der Grundfreiheiten und der Menschenrechte*, 1963
* *Allgemeine Staatslehre*, 2 bd., 1970
* *Österreichische Verfassungslehre*, 2 bd., 1970/80
* *Grundriß der Menschenrechte in Österreich*, 1988
* *Die Entstehung der Bundesverfassung*, 5 bd., 1986-93
* *Menschenrechte in der sich wandelnden Welt*, 3 bd., 1974-94
* *Menschenrechte ohne Wenn und Aber. Erlebnisse und Begegnungen*, 1993

## Referanser
Formel

**Formel** kan sikte til:
* En formel (vitenskap) i matematikk, kjemi og fysikk
** En kjemisk formel
* Formelbil, en klassifisering av biler i motorsport.  Klassifiseringen omfatter
** Formel 1
** Formel 2
** Formel 3
** Formel Renault
** Formel E
* Formel E, bilteknologi
* Formel K eller gocart
Månafossen

**Månafossen** er en foss som ligger innerst i Frafjord i Gjesdal kommune, Rogaland. Fossen har et fritt fall på 92 meter. Utsikten til fossen er vanskelig tilgjengelig da det er bratt og ulendt opp til utsiktspunket der man kan betrakte fossen. På de bratteste stedene er det satt opp trapper og kjetting slik at man skal komme seg frem til utsikten. Til tross for at fossen er vanskelig tilgjengelig er den et svært populært turistmål, da den regnes som et av fylkets vakreste og mektigste fossefall. 

Månafossen ble brukt til innspilling av den første scenen i første episode av NRKs serie Vikingane. 

Se også artikkel om fjellgården Mån, en halvtimes fottur fra utsiktspunktet mot Månafossen.

## Eksterne lenker
* Gjesdal kommune sin info om Månafossen

## Referanser
George Stephenson (fotballspiller)

**George Ternent Stephenson** (født 3. september 1900 i New Delaval, Northumberland, England, død 18. august 1971 i Derby, Derbyshire, England) er en tidligere engelsk landslagsspiller i fotball som spilte for sju engelske klubber. Han var også manager for en engelsk klubb. 

Stephenson spilte tre landskamper for .

## Biografi
George Stephenson startet sin profesjonelle fotballkarriere i Leeds City i august 1919. Kort tid etter ble Leeds City utestengt fra ligaen, og spillerne på laget ble solgt på auksjon  på *Metropole Hotel* i Leeds. Aston Villa kjøpte Stephenson for £250 på denne auksjonen og han var tilknyttet Aston Villa fram 1927 da han gikk til Derby County. I mai 1928 fikk han sin landslagsdebut for England mot . England vant kampen 5-1 og Stephenson laget to av målene. I februar 1931 ble Sheffield Wednesday hans neste klubb før han gikk til Preston North End sommeren 1933. Året etter ble Charlton Athletic hans neste og siste klubb som aktiv spiller.

Etter fotballkarrieren jobbet han som talentspeider før han ble manager i Huddersfield Town i 1947, og han hadde denne jobben fram til mars 1952. 

## Karriere som fotballspiller

### Landslagskarriere for England

### Klubblag

## Karriere som fotballmanager

### Klubblag

## Referanser


## Kilder
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0

## Eksterne lenker
*
Montgomery

**Montgomery** er hovedstad i delstaten Alabama i USA. Det er den nest største byen i staten med 201 568 innbyggere i år 2000. Den ligger ved Alabama River i fylket Montgomery County. Montgomery var i en kort periode hovedstaden i Amerikas konfødererte stater. Byen har fått sitt navn etter general Richard Montgomery som døde under den amerikanske uavhengighetskrigen. Maxwell Air Force Base ligger like ved byen.

På 1955 ble Rosa Parks arrestert for å nekte å reise seg for en hvit mann på bussen. Hendelsen førte til en boikott av hele bussystemet i Montgomery, og ble en viktig sak i den amerikanske borgerrettighetskampen.

## Referanser


## Eksterne lenker
* 
*
NM i go

**Norgesmesterskapet i go** er en årlig turnering der vinneren kåres til Norgesmester i brettspillet go. Turneringen arrangeres av Go i Norge (det norske goforbundet) og ble første gang arrangert i 1978, på Åkerøya i skjærgården utenfor Lillesand. Det har blitt arrangert årlig, med unntak av 1981 og 2020. 

## Mesterskap
Sarmale

**Sarmale** (éntall: **sarma**) er en rumensk nasjonalrett som består av et kål eller vinblad som er fylt med krydret kjøttdeig og ris.

## Litteratur
*
NM i shogi

Norgesmesterskapet i shogi arrangeres hvert år av Norsk Shogi.  Mesterskapet ble første gang arrangert i 1997.
Coleorrhyncha

* Peloridiidae

**Coleorrhyncha** er små insekter som lever av å suge saften ut av planter.

## Utseende
Små (2–4&nbsp;mm), flate nebbmunner. Antennene er ganske korte. Alle artene utenom én er kortvingede.

## Levevis
De finnes mellom moser og levermoser i skog av sørbøk (*Nothofagus*).

## Systematisk inndeling
Coleorrhyncha er en gruppe av plantesugere som er i nær slekt med tegene. Gruppen Coleorrhyncha, består av bare en familie, Peloridiidae, med bare 30 arter på verdensbasis. Denne gruppen er ofte systematisk plassert som en del av plantesugere. Men det er uenigheter om den heller bør plasseres i en egen gruppe, (Prosorrhyncha), som søstergruppe til tegene.

Et latinsk familienavn ender med *...idae*, og et navn på en overfamilie på  *...oidea*.

* Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** gruppe **Coleorrhyncha**  
**** familien Peloridiidae – 13 slekter og bare 30 arter i hele verden.
***** (gruppe uten navn)
****** (gruppe uten navn)
******* slekten *[[Oiophysella]]* 
******* slekten *[[Oiophysa]]*
****** (gruppe uten navn) 
******* slekten *[[Xenophysella]]*
******* slekten *[[Xenophyes]]*
***** (gruppe uten navn) 
****** (gruppe uten navn)
******* slekten *[[Peloridium]]* 
******* (gruppe uten navn)
******** slekten *[[Kuscheloides]]*
******** (gruppe uten navn) 
********* slekten *[[Peloridora]]* 
********* slekten *[[Pantinia]]* 
****** (gruppe uten navn)
******* slekten *[[Hemiodoecellus]]* 
******* slekten *[[Howeria]]* 
******* slekten *[[Hemiowoodwardia]]* 
******* slekten *[[Hemiodoecus]]* 
******* slekten *[[Hackeriella]]*

## Eksterne lenker
* 
* Tree of Life – Coleorrhyncha / Peloridiidae  (engelskspråklig)
Sagtang

**Sagtang** (*Fucus serratus*) er en brunalge. Den gjenkjennes lett ved at den har en grovt sagtakket kant. Den vokser fra et skiveformet feste, har tydelig midtribbe og deler seg gjentatt i to, med flate brede grener. Grenene er smalere på steder med mye bølger.

Sagtangen har ikke luftblærer, men det at den er oppsvulmet på enden gjør at det er lett å tro det. Oppsvulmingen er egentlig bare en oppsamling av væske som skal hindre sagtangen fra uttørking. Om høsten utvikles flate reseptakler i noen av skuddspissene. Det er adskilte hunn- og hannplanter (særbu). Hannlige reseptakler blir oransjegule som modne, mens de hunlige er gulgrønne. Etter den fertile perioden om vinteren og våren, kastes reseptaklene av. Om våren kan man også se sterile konseptakler (hulrom i bladspissene), som bare produserer fargeløse hår.

Sagtang vokser nedenfor blæretangbeltet, men sjelden lavere enn 6 meter. Den måler 30-60 cm og er vanlig langs hele norskekysten. Det er blitt brukt til
tangmel i det som dyrene spiser

## Eksterne lenker
*
James Moore (fotballspiller)

**James Moore** (født 11. mai 1889 i Handsworth, England, død 1972) var en engelsk landslagsspiller i fotball som spilte for fem engelske klubber.  

Moore spilte én landskamp for .

## Biografi
James Moore startet sin karriere i Glossop i mai 1911. To år etter gikk han til Derby, og mens han var i denne klubben fikk han også sin første, og eneste, landskamp. Det skjedde i Stockholm i en kamp mot  den 21. mai 1923. England vant kampen 4-2 og Moore noterte seg for et av Englands mål. 

James Moore spilte for Derby fram til mars 1926 da Chesterfield ble hans neste klubb. Året etter gikk han til Mansfield Town før han avsluttet sin karriere i Worcester City. 

## Karriere som fotballspiller

### Landslagskarriere for England

### Klubblag

## Litteratur
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0
Imperial Collection Russian Open

**Imperial Collection Russian Open** er en golfturnering på Europatouren, og den eneste i turneringen som spilles øst for det gamle jernteppet. Mesterskapet ble etablert i 1996 som del av Challenge-touren, og ble tilføyet Europatouren i 2003. Fra 2003 til 2005 hadde den offisiell status i begge turneringene. Mesterskapet spilles i nærheten av Moskva, i samme uke som PGA-mesterskapet i USA.

## Vinnere (Europatouren)

## Eksterne lenker
*
Mikael Lundberg

**Mikael Lundberg** (født 1973) er en svensk golfspiller.

Lundberg representerte Sverige i Eisenhower Trophy i 1994 og ble profesjonell i 1995. Han tilbrakte flere år på Challenge Tour, der han vant turneringen Himmerland Open i 1997, og fikk spillerett på Europatouren ved hjelp av en fjerdeplass på Challenge&nbsp;Tour-rankingen i 2000. Etter to stabile sesonger mistet han spilleretten på Europatouren etter en 137.-plass på Order of Merit i 2003, og han vendte tilbake til Challenge Tour i 2004. Han vant tilbake spilleretten på toppnivået ved å vinne Cadillac Russian Open i 2005, et mesterskap med offisiell status på begge tourene.

## Meritter
### Seire på Europatouren
* 2008 Inteco Russian Open Golf Championship
* 2005 Cadillac Russian Open

## Referanser


## Eksterne lenker
*
Sverre Ødegaard

**Sverre Ødegaard** (1947–2002) var en norsk museums- og kulturvernarbeider som arbeidet med og for Røros' historie.

Han vokste opp i et tradisjonelt bonde- og bergmannsmiljø i *Mørkstugata* på Røros. Allerede som 13-åring begynte han å arbeide med bergstadens historie. Han fikk utdannelse ved Nansenskolen (1967–68) og som billedkunstner ved SHKS (1968–72). 

Fra 1960 arbeidet han deltid som omviser og registrant ved Rørosmuseet. 1965-1967 arbeidet han med Røros Kobberverks historiske samlinger, og 1971-1977 var han engasjert som museumskonsulent på Røros, og skrev flere utredninger, produserte utstillinger og arbeidet med Arkitekturvernåret 1975. 

Han samarbeidet tett med hotellmannen Knut R. Strøm for å redde de kulturhistoriske verdiene da Røros Kobberverk gikk konkurs i 1977, og han var bestyrer av Rørosmuseet fra 1979. Han rekonstruerte gateløpene på Røros med tegninger og bygget modellene i Smelthytta. Fra 1986 var han fagkonsulent ved det nye museet som ble reist på Malmplassen, og fra 1990 gikk han over i stilling som antikvar. Fra 1998 gikk han over i en friere prosjektstilling i *Røros Prosjekt AS*, for å arbeide med gateromsplan, verneplan mm for byen. Ødegaard ble utnevnt til statsstipendiat fra 2002, bare et halvt år før han døde.

 
## Priser
* Røros kommunes kulturpris 1975
* Midt-Norsk Kulturpris 1985
* Sør-Trøndelag fylkes kulturpris 1986
* Det Kongelige Norske Videnskabers Selskabs minnemedalje i sølv 1989
* Fritt Ords honnør 1993

## Bibliografi
* *Rapport om kulturvernsituasjonen i Røros 1972*. (utredning, 38 s.)
* *Kulturvernarbeidet i Røros 1973/74*. (utredning, 127 s.)
* «Byggeskikken  på Røros». I: *Forskningsnytt* nr 3, 1976
* *Røros : vern og pleie av en historisk arv*. 1983 (hefte, 20 s.)
* *Om kjerka på Røros : "Bergstadens Ziir"*. 1984 (hefte, 24 s.)
* *Kopperproduksjon på Røros i eldre tid*. 1988 (undervisningshefte, 20 s.)
* *Femunden : innlandshavet ved Norges austgrense*. 1992 (hefte, 24 s.)
* *Bergstaden Røros*. Arfo forlag, 1997 (praktbok, med bilder av Jiri Havran)
* «Det var ein gong ein bergstad» I: *Fortidsvern*, nr 4, 2000
* Flere, årsvisse artikler i Rørosmuseets årbok *Fjell-folk*, som han også redigerte noen år fra starten i 1977. Se oversikt i 2002-utgaven

* Ødegaard etterlot seg et nesten fullført manuskript over rørosdialekten. 

* Aage Aas. «Sverre A. Ødegaard til minne» I: *Fjell-folk*, 2002

## Referanser
Saxegaardsgata (Oslo)

**Saxegaardsgata** (1-19, 8-8) er en vei i bydel Gamle Oslo i Oslo. Veien går sydvestover fra Oslo gate ved Erik Schias plass mot Sørenga. Opprinnelig bygate i middelalderbyen Oslo, kalt Østre strete. Veien fikk sitt navn før byutvidelsen i 1857 og navnet stammer fra Saxegården.

## Referanser
Watonwan County

**Watonwan County** er et fylke i den amerikanske delstaten Minnesota. Det ligger i de sørlige delene av staten og grenser mot Brown County i nord, Blue Earth County i øst, Martin County i sør, Jackson County i sørvest og mot Cottonwood County i vest.

Watonwan Countys totale areal er 1 139 km² hvorav 14 km² er vann. I 2000 hadde fylket 11 876 innbyggere og administrasjonssenteret ligger i byen St. James som også er fylkets største by.
 
## Eksterne lenker
*
Murray County (Minnesota)

**Murray County** er et fylke i den amerikanske delstaten Minnesota. Det ligger i de sørvestlige delene av staten og grenser mot Lyon County i nord, Redwood County i nordøst, Cottonwood County i øst, Nobles County i sør, Rock County i sørvest og mot Pipestone County i vest.

Murray Countys totale areal er 1 864 km² hvorav 39 km² er vann. I 2000 hadde fylket 9 165 innbyggere og administrasjonssenteret ligger i byen Slayton.

Fylket har fått sitt navn etter William Pitt Murray
 
## Eksterne lenker
*
Jeremy Bossekota

**Jeremy Bossekota** (født 1988) er en belgisk tidligere fotballspiller.

Bossekota var en lovende fotballspiller som startet karrieren i Derby Countys fotballakademi. Han greide imidlertid ikke å spille seg til en plass på førstelaget etter returen fra en alvorlig skade i september 2005. Resten av fotballkarrieren tilbragte han hos ulike klubber i hjemlandet, med unntak av en sesong i Hellas, uten å få særlig spilletid.

## Referanser


## Eksterne lenker
* 
*  Spillerprofil på hjemmesiden til Derby County
Adolf Friedrich zu Mecklenburg

Hertug **Adolf Friedrich zu Mecklenburg** (født 10. oktober 1873 i Schwerin i Tyskland, død 5. august 1969 i Eutin) var en tysk Afrika-forsker, oppdager, kolonipolitiker og fra 1949 til 1951 president for den tyske olympiske komité.

## Liv og virke
### Bakgrunn
Adolf Friedrich var tredje barn av Friedrich Franz II av Mecklenburg, regjerende storhertug i Mecklenburg-Schwerin fra 1842 til 1883, og hans hustru Marie Caroline av Schwarzburg-Rudolstadt.

Han studerte antropologi ved Universitetet i Dresden.

### Karriere
I 1907/08 ledet Adolf Friedrich en vitenskapelig forskningsreise i Sentral-Afrika, og reiste gjennom kontinentet fra øst til vest. I 1910/11 ledet han en ny ekspedisjon til Tsjadsjøen og fra den nordlige delen av Kongoelven frem til Nilen. Urskogområdet øst for Kongoelven og området ved Tsjadsjøen var fremdeles forholdsvis ukjent land på dette tidspunktet. Deler av ekspedisjonen foretok utforskninger frem til Bahr-el-Gasal ved den øvre delen av Nilen, andre i Syd-Kamerun og øyene i Guineagolfen. Arbeidet resulterte i det monumentale verket *Vom Kongo zum Niger und Nil*.

Fra 1912 til 1914 var hertugen guvernør i den tyske kolonien Togoland. Etter første verdenskrig ble han visepresident for Deutsche Kolonialgesellschaft für Südwest-Afrika, hvor hans bror Johann Albrecht var president fra 1895-1920. I forbindelse med Togos uavhengighet i 1960 ble han invitert av regjeringen til å delta i festlighetene.

Fra 1926 til 1956 var han medlem av Den internasjonale olympiske komité (IOK), og fra 1949 til 1951 president for den tyske olympiske komité.

Adolf Friedrich var gift to ganger. I 1917 ble han gift med Viktoria Feodora von Reuß-Schleiz, som døde i barselseng da datteren Woislawa-Feodora von Mecklenburg-Schwerin ble født i 1918. I 1924 ble han gift på nytt med Elisabeth von Stolberg-Roßla, som kun overlevet ham med få uker og også døde i 1969.

## Verker

* Ins innerste Afrikas. Leipzig 1909
* Vom Kongo zum Niger und Nil. Leipzig 1912
* Wissenschaftliche Erlebnisse der Deutschen Zentral-Afrika-Expedition unter Führung Adolf Friedrichs, Herzog zu Mecklenburg. Leipzig 1922

## Anetavle

## Referanser


## Litteratur
* Junack, Richard: *Adolf Friedrich Herzog zu Mecklenburg. Leben und Wirken.* Hamburg 1963
* Otto Gebhard: *Durch Steppe und Urwald. Abenteuer und Erlebnisse der Afrika – Expedition des Herzogs Adolf Friedrich zu Mecklenburg.* 1911
* Reinhart Bindseil: *Adolf Friedrich Herzog zu Mecklenburg (1873–1969): Ein Manager der Afrika-Forschung und Ruanda-Reisender des Jahres 1907 (Kaiserlicher Gouverneur von Togo 1912-1914).* Bonn, 1992.
Redwood County

**Redwood County** er et fylke i den amerikanske delstaten Minnesota. Det ligger i de sørvestlige delene av staten og grenser mot Renville County i nord, Brown County i øst, Cottonwood County i sør, Murray County i sørvest, Lyon County i vest og mot Yellow Medicine County i nordvest.

Redwood Countys totale areal er 2 282 km² hvorav 4 km² er vann. I 2000 hadde fylket 16 815 innbyggere og administrasjonssenteret ligger i byen Redwood Falls som også er fylkets største by.

Fylket har fått sitt navn etter elven Redwood River som renner gjennom fylket.
 
## Eksterne lenker
*
Renville County (Minnesota)

**Renville County** er et fylke i den amerikanske delstaten Minnesota. Det ligger i de sørvestlige delene av staten og grenser mot Kandiyohi County i nord, Meeker County i nordøst, McLeod County i øst, Sibley County i sørøst, Nicollet County i sør, Brown County og Redwood County i sørvest, Yellow Medicine County i vest og mot Chippewa County i nordvest.

Renville Countys totale areal er 2 557 km² hvorav 11 km² er vann. I 2000 hadde fylket 17 154 innbyggere og administrasjonssenteret ligger i byen Olivia.

Fylket har fått sitt navn etter Joseph Renville.
 
## Eksterne lenker
*
William Nygaard

**William Nygaard** er navnet til flere personer:

* William Nygaard d.e. (1865–1952), norsk forlegger
* William Nygaard d.y. (født 1943), norsk forlegger

## Se også
* William Nygaards legat
Landtoning

**Landtoning** er et begrep som brukes innen navigasjon. En landtoning er et bilde av hvordan silhouetten av landet ser ut, sett fra et punkt på sjøen. Eldre sjøkart og bøker for navigasjon har ofte illustrasjoner som viser landtoning, for eksempel Lucas Janszoon Waghenaers kart som viser Norges kyst. Bebyggelse og særlig større bygninger er ofte en del av landtoningen.

En landtoning vil endre seg med lysforholdene og etter årstidene. 

Et lett gjenkjennelig parti i en landtoning kalles gjerne en *[[Landemerke|landkjenning]]*. Når et skip har landkjenning, da har navigatøren ombord sett land og han har identifisert landet ved hjelp av en landkjenning.

I Henrik Ibsens dikt *Terje Viken* beskrives en slik situasjon. Terje ror fra Jylland og hjem til Grimstad. En morgen ser han fjell med tinder og skar i horisonten - og så ser han *Imenæssadlen bred og blaa. Da kjendte han, hvor han var.* Imenessadelen er en stor og karakteristisk ås ved gården Imenes innenfor Grimstad.  

Jomåsknutene er en annen mye brukt landkjenning på Skagerrakkysten. Dette er tre lett kjennelige åser i Froland. De er synlig 12 mil fra land, og er avmerket på hollandske sjøkart fra 1500-tallet. 

Fjære kirke og Tromøy kirke ble også brukt som sjømerker. 

Risørflekken er en hvitkalket fjellknaus i Urheia over Risør havn. En skal kunne se denne 12 mil fra land. 

## Referanser


## Litteratur
* [Norges sjøkartverk]: Kystens historie i kart og beskrivelser. Norges sjøkartverk 1932 - 1982.
Helena (Montana)

**Helena** er hovedstad i delstaten Montana i USA. I år 2000 hadde den  innbyggere. Den ligger i fylket Lewis and Clark County.

Her finner vi blant annet Carroll College fra 1909.

## Referanser


## Eksterne lenker
* 
*
Trykkammer

En **trykkammer** er et rom med en tett liten dør som kan tettes helt, og med innretninger som kan øke eller redusere trykket i kammeret. Enkelte trykkammer har sluse så en person eller forsyninger eller utstyr kan komme inn eller ut uten at trykket i kammeret må utjevnes med trykket utenfor. 

Et trykkammer kan gjerne ha innretninger for kommunikasjon med personer inne i kammeret, inspeksjonsvinduer, trykkmålere og pumper for å øke og å redusere trykket.

## Bruk
Et trykkammer kan brukes til flere formål:

Dykkere som driver med dypvannsdykking over tid trenger trykkammer både som oppholdssted mellom arbeidsøktene og for å få tilstrekkelig dekompresjonsperiode slik at vevbundet gass ikke danner bobler i blodet.

En dykker med trykkfallsyke, med dannelse av bobler i blodet eller vevet, vil trenge overtrykksbehandling med trykkammer for å hindre at det oppstår nye gassbobler. Høyt trykk er egnet til å fjerne de boblene som er oppstått. 

Ved opplæring av flyvere og flymedisinere er det viktig å gjøre dem kjent med virkningen av lavt trykk og lite oksygen, hypoksi. Noen trykkammer er konstruert med et ekstra kammer som kan skilles fra, eller kobles sammen med hovedkammeret, slik at personene i kammeret kan utsettes for plutselig trykkfall.

Overtrykksbehandling, gjerne med økt oksygenandel i lufta, er effektivt ved enkelte sykdommer med for lav oksygenmetning i vevet. Ved leggsår som ikke vil gro, ved blodtap og ved dårlig lungefunksjon kan dette være vellykket. 

Siden oksygen kan løses opp i hemoglobinfri blodvæske ved høyt trykk, kan behandling med trykkammer være et alternativ ved blodtap for mennesker som ikke aksepterer blodoverføring, som personer i organisasjonen Jehovas vitner.

Opphold i større høyde over havet gir stimulans til øket hemoglobinproduksjon. For noen idrettsutøvere er dette benyttet ved å oppholde seg i og sove i et trykkammer med redusert trykk, såkalt høydehus.

## Se også
* Hyperbar oksygenbehandling
Storglomvassdammen

**Storglomvassdammen** er en steinfyllingsdam i Meløy kommune i Nordland fylke. Dammen ble bygget i perioden 1993 til 1998 av Statkraft i forbindelse med kraftutbyggingen ved Svartisen.

Dammen er ca. 820 meter lang, 126 meter høy og 365 meter tykk i bunnen og har et volum på 5,3 millioner kubikkmeter stein og grus. Dammen har en kjerne av asfalt. Det var Kolo Veidekke som la asfaltkjernen på prosjektet. Bredden på asfaltkjernen er 0,95-0,50 m. På begge sider av asfaltkjernen er det lagt filtermasse og brukt en 0-60 mm morenemasse.

Storglomvatnet som dammen demmer opp er Norges 52. største innsjø og har en overflate på 28,59 kvadratkilometer. Den demmer opp et magasin på 3,5 milliarder m³.

## Eksterne lenker
* Statkraft SF
* Storglomvatn prosjektet på veidekke.no
Barbu Jernverk

**Barbu jernverk** var et av Norges eldste jernverk som vi vet var i drift fra 1630-tallet til slutten av 1650-tallet.

Verket var basert på malm fra jerngruvene som lå like ved. Barbu gruve og Langsæ gruve lå øst for Barbuelva på Langsæ.

På 1650-tallet stanset driften helt, vesentlig av mangel på kull fra lokale kullmiler, men det var også problemer med liten og ujevn vannføring i Barbuelva. Siste gang masovnen var i drift var 1657, og der ble  smidd litt stangjern et par år etter. 

Eierne av Baaseland jernverk som ble opprettet 1665 og senere fikk navnet Næs jernverk, fikk kjøpe Barbu gård og rester av det nedlagte Barbu verk av kongen som eide det.

Gruvedriften i Arendalsfeltet ble ganske omfattende i løpet av 1600-tallet og driften var basert på fyrsetting og behovet for setteved var stort. Dette konkurrerte med produksjon av trekull til jernverket. Bare i begrenset grad kunne gruvedrift og jernverk holde til i samme område. I Arendalsfeltet ble gruvedrift prioritert, mens malmen ble videreforedlet i en rekke jernverk lenger øst. 

## Referanser


## Litteratur
*Ingeborg Fløystad: *Fortuna* nr. 3, artikkel: «Barbo jernverk», Næs jernverksmuseum, Tvedestrand 2007
*Bjørn Ivar Berg: Gruveteknikk ved Kongsberg sølvverk 1613 - 1914.  Bergverksmuseet 1994.
Vatnedalsdammen

**Vatnedalsdammen** er en steinfyllingsdam i Bykle kommune i Setesdal. Den er en av Nord-Europas høyeste dammer og er anlagt i forbindelse med reguleringen til de store kraftanleggene i Otra. Rettighetene til regulering av Vatnedalsvatn stammer fra 1912 og i dag er hele dalen neddemmet.

Den første dammen ble bygd i tiden fra 1917 til 1919.

I 1943 startet arbeidene med å bygge en større reguleringsdam i Vatnedalen. Denne ble fullført i 1947 og magasinet hadde en kapasitet på 142 mill m³.

Førti år senere ble det bygd en ny dam med langt større dimensjoner. Denne dammen er 120 meter høy og har et massevolum på 4,2 mill m³. Den er 365 m bred ved foten. I forbindelse med anlegget ble Otras hovedløp lagt i tunnel fra Lislevann til Vatnedalsvann.

Damanlegget (hoveddam og sekundærdam) ble åpnet av daværende olje- og energiminister Kåre Kristiansen i 1983. Magasinet har nå en kapasitet på 1150 mill. m³ og har en reguleringshøyde på 140 meter.

Vannet i dammen benyttes til energiproduksjon i Holen kraftverk
Winslow (Buckinghamshire)

**Winslow** er en markedsby i Buckinghamshire i England. Den har vokst i nyere tid, men har beholdt mye av sitt landlige preg.

Winslow Hall ligger i byen, og regnes av mange som en av de fineste bygninger i grevskapet. Man mener den ble designet av sir Christopher Wren omkring 1700, mot slutten av hans liv. Den er mindre enn flere andre herregårder i området, men har en utforming som skiller den fra mengden.

Sognekirken er viet til St. Laurentius.

Byen hadde tidligere en jernbanestasjon, Winslow stasjon, på den såkalte «Varsity Line» mellom Oxford og Cambridge. Sporet ligger der fortsatt, og det er et lokalt ønske om å få åpnet en linje som gjør det lettere å pendle til andre byer som Milton Keynes, Aylesbury og Oxford.

Revehundene som deltar i Whaddon Chase har tradisjonelt blitt samlet på torget i Winslow hver annen juledag. Dette er en stor fest i byen, som vanligvis trekker mer enn tusen deltagere. I 2003 ble det så mange at man måtte holde arrangementet foran Winslow Hall i stedet; den store folkemengden skyldte antagelig tildels at det gikk mot et forbud mot revejakt.

## Historie
Winslow ble først nedtegnet i et kongelig charter i 792-793 hvor kong Offa av Mercia begunstiget *Wineshauue* til klosteret St Albans Abbey. Betydningen av *Wineshauue* er «Wines haug», nærmere bestemt gravhaug. Domesday Book i 1086 hadde byen opptegnet som *Weneslai*.

En torque (keltisk halsring) av kobber ble funnet her, og dessuten også en drikkekopp av sølv av sen romersk formgivning.

## Referanser


## Eksterne lenker
* Winslow Times, Winslow
* The Winslow Show
* Winslow History
Winslow

**Winslow** kan vise til:

## Steder

### I [[Storbritannia]]

* Winslow (Buckinghamshire)
*Winslow (Herefordshire)

### I [[Amerikas forente stater|USA]]

*Winslow (Arizona)
*Winslow (Arkansas)
*Winslow (Illinois)
*Winslow (Indiana)
*Winslow (Maine)
*Winslow (Nebraska)
*Winslow Township (New Jersey)
*Winslow Township (Pennsylvania)
*Winslow (Washington)
*Winslow West (Arizona)

### Utenfor [[Kiribati]]

*Winslow-revet

## Personer

* Forbes Winslow (1810–1874), britisk psykiater
* Jacques-Bénigne Winslow (1669–1760), fransk lege av dansk avstamning
* Kellen Winslow II (1983–), amerikansk fotballspiller
Einar Hoff Hansen

**Einar Hoff-Hansen** (født 1. august 1923, død 30. april 1944) var en norsk matematiker og fjellklatrer.

Hoff-Hansen gikk på Valler skole i Bærum i tiden 1941-43. Skolekamerat Tor Lyshaug husker ham først og fremst som et matematisk geni, som egenhendig skrev bevis for at n-te-roten av ethvert tall går mot 1. Da han ikke husket det matematiske bevis som var skrevet noen år tidligere, regnet han det ut selv som svar på et spørsmål på en skoletentamen. Han skrev senere en utredning for matematisk logikk for universitetet i Budapest. Denne har blant annet bidratt til utviklingen av den moderne digitale computer.

Hoff-Hansen regnes også som en av de fremste norske fjellklatrere i tiden rundt andre verdenskrig, i Kolsås-miljøet som omfattet bl.a. Peter Wessel Zapffe og Arne Næss sr. Hoff-Hansen ledet den første bestigningen av Andersnatten i 1941 med Bengt Christiansen. I 1942 ledet han bestigningen av en ny rute sammen med Egmont Nørregaard. Han forulykket under klatring i Østveggen på Kolsås. «Hans død betyr et stort tap for oss alle, ja for tindesporten selv,» skrev Arne Næss i sin nekrolog over ham. 

Professor Karl Egil Aubert sørget for å få utgitt noen av Hoff-Hansens etterlatte skrifter. 

## Litteratur
*
Hans Marius Stormoen

**Hans Marius Stormoen** (1943–2006) var en norsk bassist og filolog, sønn av skuespillerne Hans Stormoen og Lill Egede Nissen.

Hans interesse for bass ble vekket i Danmark, der han tidlig ble kjent med Niels-Henning Ørsted Pedersen, og derpå i Oslos jazz- og bluesmiljø i 1960- og 1970-årene. Han var med i Arild Wikstrøms kvartett (1961–1963), i Jan Garbareks første band der han ble Norgesmester i jazz 1963. Stormoen var således sentral i miljøet på Club 7 (sammen med Bill Mulholland), hvorfra han produserte og medvirket på 25-årsalbumet. Han spilte også i rhythm & blues-band som Public Enemies, Dream med Terje Rypdal, samt Bryggerigangen Bluesband. I 1960-årene samarbeidet han med George Russell og Karin Krog.

Etter flytting til Frankrike arbeidet han under kunstnernavnet «Jean Marie bassist», drev jazzklubb med Nissa Nyberget, turnerte med gitaristen Jan Berger og i 1997–1998 med saksofonist Archie Shepp Quartet. Stormoen var også engasjert som oversetter, blant annet av Bob Dylans selvbiografi.

## Referanser


## Eksterne lenker
* 
*
Swift County

**Swift County** er et fylke i den amerikanske delstaten Minnesota. Det ligger i de sørvestlige delene av staten og grenser mot Stevens County og Pope County i nord, Kandiyohi County i øst, Chippewa County i sør, Lac qui Parle County i sørvest og mot Big Stone County i vest.

Swift Countys totale areal er 1 949 km² hvorav 23 km² er vann. I 2000 hadde fylket 11 956 innbyggere og administrasjonssenteret ligger i byen Benson.

Fylket har fått sitt navn etter guvernør Henry Adoniram Swift.
 
## Eksterne lenker
*
Grant County (Minnesota)

**Grant County** er et fylke i den amerikanske delstaten Minnesota. Det ligger i de vestlige delene av staten og grenser mot Otter Tail County i nord Douglas County i øst, Pope County i sørøst, Stevens County i sør, Traverse County i sørvest og mot Wilkin County i nordvest.

Grant Countys totale areal er 1 490 km² hvorav 75 km² er vann. I 2000 hadde fylket 6 289 innbyggere og administrasjonssenteret ligger i byen Elbow Lake.

Fylket ble grunnlagt 1868 og har fått sitt navn etter USAs 18. president Ulysses S. Grant.
 
## Eksterne lenker
*